
МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
ЮГОИЗТОЧНО ДЪРЖАВНО ПРЕДПРИЯТИЕ
Териториално поделение „Държавно горско стопанство Малко Търново” 
________________________________________________________________
Проект!
ДОГОВОР 
№ ................../....................г. 
за възлагане на обществена поръчка с предмет:
„Доставка на нетни количества активна електрическа енергия (средно/ниско напрежение) и избор на координатор на балансираща група  за срок от 24 (двадесет и четири) календарни месеца“
Днес, ..................2021 г., в град Малко Търново, на основание чл. 112, ал. 1 от ЗОП във връзка с чл. 68, ал. 1 от ППЗОП между:

1. ТП “ДГС Малко Търново“, със седалище и адрес на управление: гр. Малко Търново, ул.“Никола Вапцаров“, № 8, БУЛСТАТ 2016176540099, представлявано от инж. Петко Георгиев – директор и Ирина Станчева – гл. счетоводител, наричана за кратко ВЪЗЛОЖИТЕЛ, от една страна и
2. ............................................., вписано в Търговския регистър към Агенция по вписванията с ЕИК ............................, със седалище и адрес на управление: ........................................................, представлявано от ...................................., наричано за краткост по – долу ИЗПЪЛНИТЕЛ, определен за такъв след проведена открита процедура за възлагане на обществена поръчка от друга страна, се сключи настоящия договор с предмет: „Доставка на нетни количества активна електрическа енергия (средно/ниско напрежение) и избор на координатор на балансираща група за срок от 24 (двадесет и четири) календарни месеца“
І. ПРЕДМЕТ, МЯСТО И СРОК НА ИЗПЪЛНЕНИЕ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на нетна активна електрическа енергия и да осъществява задълженията си на координатор на балансираща група при условията на този договор, съгласно изискванията на ВЪЗЛОЖИТЕЛЯ, посочени в документацията за участие и съгласно офертата на ИЗПЪЛНИТЕЛЯ. В случай на необходимост, в рамките на срока на действие на договора, ВЪЗЛОЖИТЕЛЯТ може да включи нови обекти, за които ще заплаща консумираната електроенергия по договорената с ИЗПЪЛНИТЕЛЯ цена. 

(2) ИЗПЪЛНИТЕЛЯТ поема отговорността за балансиране и приема да осъществява дейностите, съпътстващи и свързани с балансирането и с доставката на електрическа енергия (включително планиране, договаряне на конкретни количества електрическа енергия, изготвяне и администриране на графици и др.), за които ВЪЗЛОЖИТЕЛЯТ няма да заплаща допълнително извън цената за доставка по чл. 2, ал. 1 от настоящия договор. 

(3) С подписването на този договор ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата - непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на ИЗПЪЛНИТЕЛЯ. 

(4) ИЗПЪЛНИТЕЛЯТ като Координатор на балансираща група осигурява участие на ВЪЗЛОЖИТЕЛЯТ в балансиращата група при условията на равнопоставеност и прозрачност на начина на изчисляване на индивидуалния небаланс и на разпределение на груповия ефект между участника и останалите участници в групата. 

(5) Място на доставка на електрическа енергия са обектите на стопанството, подробно посочени в Техническата спецификация  
            (6) Настоящият договор се сключва за срок от 24 /двадесет и четири/ месеца и влиза в сила от датата на регистрация на първия график за доставка или до изчерпване на определените средства в размер до стойността на договора за изпълнение. Графикът следва да се регистрира в първия месец, в който законно може да се извършва регистрация на график, след излизането на свободния пазар, съгласно Правилата за търговия с електрическа енергия. 
(7) При липса на нов договор със същия предмет, сключен по реда на ЗОП и в случай, че общата прогнозна стойност не е изчерпана, договорът продължава своето действие до сключването на нов договор, но не повече от 6 месеца.

(8) Стойността на всички доставки по договора, не следва да надвишава максимално допустимата стойност на договора в размер на 11 400 лева (словом: единадесет хиляди и четиристотин лева ) без вкл. ДДС.
ІІ. ЦЕНИ И НАЧИН НА ПЛАЩАНЕ

         Чл. 2. (1) Цената за доставка на 1 /един/ MWh нетна активна електрическа енергия се  сформира като сбор от среднопретеглената месечна  цена за 1 /един/ MWh съгласно Българската независима енергийна борса + фиксирана надбавка в размер на: ……………. (словом: ……….………) лева, без ДДС. 
(2) ВЪЗЛОЖИТЕЛЯТ не заплаща на ИЗПЪЛНИТЕЛЯ такса за участие в балансиращата група, извън цената по чл. 2, ал. 1. В случаите на небаланси на електрическа енергия същите са за сметка на ИЗПЪЛНИТЕЛЯ. На ВЪЗЛОЖИТЕЛЯ не се начисляват допълнително суми за излишък и недостиг. 

Чл. 3.(1) ВЪЗЛОЖИТЕЛЯТ заплаща веднъж месечно потребеното количество електрическа енергия, отчетена от измервателните уреди на съответните измервателни точки, в срок до 30 календарни дни, с банков превод, по сметката на ИЗПЪЛНИТЕЛЯ, считано от датата на получаване на фактура, съдържаща данни за действително изразходваната активна ел. енергия отчетена по измервателните уреди на съответните измервателни точки по среднопретеглената месечна цена за 1 MWh, съгласно Българската независима енергийна борса + фиксирана надбавка уговорена в чл.2, ал.1 от настоящия договор с посочени на отделни редове цена „задължение към обществото” определена от КЕВР, акциз съгласно чл.20, ал.2, т.17 от ЗАДС, цена за пренос и достъп до електрическата мрежа и ДДС.
(2) Фактурите за потребените количества енергия от обектите на ДГС Малко Търново се издават от ИЗПЪЛНИТЕЛЯ на ВЪЗЛОЖИТЕЛЯ и се заплащат от ВЪЗЛОЖИТЕЛЯ. 

(3) В случай, че ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него, при условията на чл. 3, ал. 1, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените дейности, приети от ВЪЗЛОЖИТЕЛЯ в присъствието на ИЗПЪЛНИТЕЛЯ и на подизпълнителя/подизпълнителите. 

(4) При приемането на дейностите по чл. 3, ал. 3, ИЗПЪЛНИТЕЛЯТ може да представи на ВЪЗЛОЖИТЕЛЯ доказателства, че договор за подизпълнение е прекратен, или работата или част от нея не е извършена от подизпълнителя. 

(5) Чл. 3, ал. 3 не се прилага в случаите по чл. 3, ал. 4. 
(6) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка:
……………………

BIC:
……………………

IBAN:
……………………
(7) Изпълнителят е длъжен да уведомява писмено Възложителя за всички последващи промени по ал. 1 в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.
ІІІ. ПРАВА И ЗАДЪЛЖЕНИЯ НА СТРАНИТЕ
Чл. 4. (1) ИЗПЪЛНИТЕЛЯТ има право: 

1. Да получи уговореното възнаграждение за доставеното количество електрическа енергия при условията и в сроковете, посочени в настоящия договор. 

2. Да иска от ВЪЗЛОЖИТЕЛЯ необходимото съдействие за осъществяване на дейностите по договора, включително предоставяне на нужната информация и документи за изпълнение на договора. 

(2) ИЗПЪЛНИТЕЛЯТ е длъжен: 

1. Да спазва разпоредбите, заложени в Закона за енергетика (ЗЕ) и наредбите към него, както и всички нормативни изисквания, заложени в Правилата за търговия с електрическа енергия (ПТЕЕ). 

2. Да включи обектите на ВЪЗЛОЖИТЕЛЯ в стандартна балансираща група, без ВЪЗЛОЖИТЕЛЯ да заплаща такса за участие. 

3. Да извършва всички необходими действия, така че да осигури изпълнението на настоящия договор и да не бъде отстранен от пазара на балансираща енергия. 
4. Да извършва доставката на електроенергия с необходимото качество в местата на доставка. 

5. Да уведомява ВЪЗЛОЖИТЕЛЯ незабавно при невъзможност или забавяне на изпълнението на задълженията му по този договор. 

6. Да осигурява, в качеството на координатор на балансираща група, прогнозиране на потреблението на обектите на ВЪЗЛОЖИТЕЛЯ и да извършва планиране и договаряне на конкретни количества нетна електрическа енергия, съгласно ПТЕЕ, като: 

•
Изготвя почасови дневни графици за доставка на електрическа енергия за обектите на Възложителя, като графиците следва да съобразяват очаквания часови товар. 

•
Изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ. 

•
Потвърждава от името на ВЪЗЛОЖИТЕЛЯ графиците за доставка в системата за администриране на пазара на оператора на електроенергийната система. 

•
Осигурява отговорността по балансиране, като урежда отклоненията от заявените количества електроенергия за всеки период на сетълмент в дневните графици за доставка и тяхното заплащане, като всички разходи/приходи по балансирането на обектите на ВЪЗЛОЖИТЕЛЯ, са за сметка на ИЗПЪЛНИТЕЛЯ.
7. Да предоставя на ВЪЗЛОЖИТЕЛЯ поисканите от него информация, данни или документи, свързани с изпълнението на договора. 
8.  Да предоставя на Възложителя заедно с издадената фактурата за месеца и доклада от  Българската независима  енергийна  борса за средномесечната  цена за 1/един/ MWh за периода за който се издава фактурата.

9. Да сключи договор/договори за подизпълнение с посочените в офертата му подизпълнители в срок до 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок. 

10. Когато е сключил договор/договори за подизпълнение, при приемането изпълнението на дейностите, предмет на договора/договорите за подизпълнение, ИЗПЪЛНИТЕЛЯТ е длъжен да осигури присъствието на подизпълнителя/подизпълнителите. 

11. Да спазва разпоредбите и правилата, заложени в ЗЕ и наредбите към него, както и ПТЕЕ така, че да не бъде отстранен от пазара на балансираща енергия.

(3) Прехвърлянето на правото на собственост върху доставените количества електрическа енергия се осъществява в момента на постъпването на тези количества в местата на доставка. 

(4) ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка. 

(5) Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и ПИКЕЕ и действащите правила за измерване на количеството електрическа енергия. 

(6) Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност. 

(7) Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ. 

(8) Количествата електрическа енергия, продадени и закупени по този договор, се определят съгласно данните, предоставени от собствениците на средства за търговско измерване. 

(9) При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.
 (10) При прекратяване на договора на основание чл. 29, ал. 1, т. 5, 6 или 7 от Договора, чл. 118, ал. 1, т. 2 от ЗОП или развалянето му поради виновно неизпълнение от страна на ИЗПЪЛНИТЕЛЯ и когато ВЪЗЛОЖИТЕЛЯ премине към доставка на електрическа енергия от Доставчик от последна инстанция (ДПИ), ИЗПЪЛНИТЕЛЯТ се задължава да заплаща на ВЪЗЛОЖИТЕЛЯ обезщетение в размер на разликата между стойността на договорената електрическа енергия и стойността на доставената електрическа енергия от ДПИ до избиране на друг доставчик.
Чл. 5. (1) ВЪЗЛОЖИТЕЛЯТ има право: 

1. Да изисква информация, данни или документи, свързани с изпълнението на договора, без това да пречи на оперативната самостоятелност на ИЗПЪЛНИТЕЛЯ. 

2. Да осъществява текущ контрол по изпълнението на договора, без това да пречи на оперативната дейност на ИЗПЪЛНИТЕЛЯ. 

(2) ВЪЗЛОЖИТЕЛЯТ е длъжен: 

1. Да заплаща на ИЗПЪЛНИТЕЛЯ доставеното количество електрическа енергия при условията и в сроковете, посочени в настоящия договор. 

2. Да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия договор.

3. Да уведомява ИЗПЪЛНИТЕЛЯ в най-краткия обективно възможен срок при невъзможност или забавяне на изпълнението на задълженията му по този договор.
ІV. ПОДИЗПЪЛНИТЕЛ
Чл. 6. При участие на подизпълнители при изпълнението на предмета на договора, за ИЗПЪЛНИТЕЛЯ и за подизпълнителя са валидни всички приложими разпоредби на ЗОП и ППЗОП. 

Чл. 7. ИЗПЪЛНИТЕЛЯТ се задължава да сключи договор за подизпълнение в срока по чл. 4, ал. 2, т. 8 от настоящия договор с посочените в офертата му подизпълнители. ИЗПЪЛНИТЕЛЯТ предоставя на ВЪЗЛОЖИТЕЛЯ оригинал на договора в 3-дневен срок от подписването му заедно с доказателства, че подизпълнителят отговаря на критериите за подбор и за него не са налице основанията за отстраняване. 

Чл. 8. ИЗПЪЛНИТЕЛЯТ се задължава своевременно да предоставя на ВЪЗЛОЖИТЕЛЯ всички документи и информация по договорите за подизпълнение съгласно ЗОП. 

Чл. 9. ИЗПЪЛНИТЕЛЯТ е изцяло и единствено отговорен пред ВЪЗЛОЖИТЕЛЯ за изпълнението на договора, включително и за действията на подизпълнителите. ИЗПЪЛНИТЕЛЯТ отговаря за действията на подизпълнителите като за свои действия.

Чл. 10. ИЗПЪЛНИТЕЛЯТ носи отговорност за контрол на качеството на работата и спазване на изискванията за безопасна работа на персонала на подизпълнителите си.
Чл. 11. Всички условия за изпълнение на договора, определени към ИЗПЪЛНИТЕЛЯ важат в пълна сила и за неговите подизпълнители. Отговорност за осигуряване на това условия от договора носи ИЗПЪЛНИТЕЛЯ.

Чл. 12. В случаите, когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.
Чл. 13. Разплащанията по Раздел ІІ от настоящия договор се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ срок от получаването му. Към искането ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. ВЪЗЛОЖИТЕЛЯТ има право да откаже плащане, когато искането за плащане е оспорено, до момента на отстраняване на причината за отказа.
Чл. 14. Във всички останали случаи плащанията за извършената работа от подизпълнителя се заплащат от ВЪЗЛОЖИТЕЛЯ по реда, предвиден в Раздел ІІ от настоящия договор.
Чл. 15. Замяна или включване на подизпълнител по време на изпълнението на договора се допуска само по изключение, в предвидените от Закона за обществените поръчки случаи. 
V. НЕИЗПЪЛНЕНИЕ И НЕУСТОЙКИ
Чл.16 (1) При неизпълнение от страна на ИЗПЪЛНИТЕЛЯ на задължение за доставка на електрическа енергия съгласно договора, същия дължи на ВЪЗЛОЖИТЕЛЯ неустойка в размер на 3 % (три на сто) от общата прогнозна стойност на договора. 
(2) При начислена неустойка по предходната точка, ВЪЗЛОЖИТЕЛЯТ има право да я удържа или от дължимите плащания на ИЗПЪЛНИТЕЛЯ или да я усвои от гаранцията за изпълнение на договора, а в случай че дължимото плащане/гаранцията е в по-малък размер от дължимата неустойка, разликата между двете суми е платима от ИЗПЪЛНИТЕЛЯ по банков път по сметка на ВЪЗЛОЖИТЕЛЯ в срок до 10 (десет) работни дни след представянето на оригинална фактура за дължимата сума.
(3) В случай на забава на ИЗПЪЛНИТЕЛЯ при изпълнение на задълженията му по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 0.5 % (нула цяло и пет десети на сто) на ден върху изплатената от предходния месец сума за всички обекти до отстраняване на неизпълнението. Санкцията за забава не освобождава ИЗПЪЛНИТЕЛЯ от неговото задължение да завърши изпълнението на поръчката, както и от другите му задължения и отговорности по настоящия договор.

(4) ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка и определя срок, в който съответната сума да бъде внесена по сметка на ВЪЗЛОЖИТЕЛЯ.

VІ. НЕПРЕДВИДЕНИ ОБСТОЯТЕЛСТВА

Чл. 17. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непредвидени обстоятелства, продължили повече от 20 дни. Никоя от страните не може да се позовава на непредвидени обстоятелства, ако е била в забава и не е информирала другата страна за възникването й.

(2) Страната, засегната от непредвидени обстоятелства, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непредвидените обстоятелства.

(3) Докато траят непредвидените обстоятелства, изпълнението на задължението се спира. Изпълнението на задълженията се възобновява след отпадане на събитията, довели до спирането му.

(4) Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява непредвидени обстоятелства.

(6) В случай на непредвидени обстоятелства, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непредвидените обстоятелства доставки. 

(7) По смисъла на настоящия договор „непредвидени обстоятелства” са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия, съгласно разпоредбата на § 2, т. 27 от Допълнителните разпоредби на ЗОП.

(8) Страната, която не може да изпълни задължението си поради непреодолима сила, уведомява писмено в тридневен срок другата страна в какво се състои същата. При неизпълнение на това задължение се дължи обезщетение за настъпилите от това вреди. Непреодолимата сила се доказва от засегнатата страна със съответните документи, издадени по съответния ред от БТПП, град София или от друг компетентен орган.

VII. ГАРАНЦИИ ЗА ИЗПЪЛНЕНИЕ НА ДОГОВОРА
Чл.18. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 %  (пет процента) от прогнозната стойност на обществената поръчка без вкл. ДДС, а именно сумата в размер на ………… лева (словом: ………………) („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.

Чл. 19. (1) В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 20 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 21 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 22 от Договора.

Чл. 20. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 

ТП “ДГС-Малко Търново” гр. Малко Търново – IBAN: ……………………………………

Чл. 21. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това,са за сметка на ИЗПЪЛНИТЕЛЯ.

Чл. 22. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 

Чл. 23. (1) ВЪЗЛОЖИТЕЛЯТ освобождава гаранцията за изпълнение в срок до 60 (шестдесет) календарни дни след приключване на изпълнението на Договора.
(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 6 от Договора; 

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на ИЗПЪЛНИТЕЛЯ или негов представител.

(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

Чл. 24. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 

Чл. 25. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1.  при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

Чл. 26. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

Чл. 27. (1). Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така, че във всеки момент от действието на Договора размерът на Гаранцията за изпълнение да бъде в съответствие с чл. 18 от Договора. 

(2) Ако ИЗПЪЛНИТЕЛЯТ не възстанови размера на гаранцията в срока посочен в ал. 1, ВЪЗЛОЖИТЕЛЯТ има право да прекрати с едностранно волеизявление и без предизвестие този договор и да задържи останалия размер на предоставената Гаранция за изпълнение.

Чл. 28. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

VIIІ. ПРЕКРАТЯВАНЕ НА ДОГОВОРА
Чл. 29. (1) Този Договор се прекратява:

1. с изтичане на срока му;

2. с изпълнението на всички задължения на Страните по него.

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;

4. при прекратяване на юридическо лице - Страна по договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКЛДС;

6. при непродължаване на срока, прекратяване или отнемане на лицензията на ИЗПЪЛНИТЕЛЯ за търговия с електрическа енергия, включително за дейността „координатор на стандартна балансираща група”.
7. при отстраняване от пазара на балансираща енергия на балансиращата група с координатор ИЗПЪЛНИТЕЛЯТ.

Чл. 30. (1) Договорът може да бъде прекратен и в следните случаи:

1. по взаимно съгласие между страните, изразено в писмен вид;

2. ВЪЗЛОЖИТЕЛЯТ може едностранно да прекрати договора с писмено едноседмично предизвестие до ИЗПЪЛНИТЕЛЯ. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ неустойки и обезщетения за претърпени вреди и пропуснати ползи, и не е длъжен да съобщава на ИЗПЪЛНИТЕЛЯ мотивите си за прекратяването с предизвестие. ВЪЗЛОЖИТЕЛЯТ е длъжен да заплати извършените от страна на ИЗПЪЛНИТЕЛЯ доставки по изпълнение на договора до момента на прекратяването с предизвестие.

3. едностранно от ВЪЗЛОЖИТЕЛЯ с 5 (пет) дневно писмено предизвестие при предсрочно лишаване на ИЗПЪЛНИТЕЛЯ да изпълнява правата си и задълженията си, свързани с дейността „координатор на балансираща група“, съгласно чл. 39, ал. 5 от ЗЕ;

4. едностранно от ВЪЗЛОЖИТЕЛЯ с 5 (пет) дневно писмено предизвестие при предсрочно прекратяване или отмяна на лицензията на ИЗПЪЛНИТЕЛЯ, издадена от Комисия за енергийно и водно регулиране (КЕВР) за търговия на електрическа енергия по чл. 39, ал. 1 от Закона за енергетиката (ЗЕ) или с изтичане на срока на същата, както и при отстраняването му като координатор на балансираща група, съгласно разпоредбите на чл. 68 от ПТЕЕ;
5. двете страни подписват протокол за прекратяване на договора и уреждане на финансовите си взаимоотношения при настъпване на събитие, представляващо непреодолима сила, което причинява забавяне на изпълнение на договора с повече от 45 (четиридесет и пет) дни. 

(2) ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения, както и в хипотезата на чл. 38а, т. 5 от ЗЕ – при промяна на договорните условия и цени, без допълнително заплащане.
(3) При прекратяване на договора ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените към датата на прекратяването доставка и дейности.

Чл. 31. (1) ВЪЗЛОЖИТЕЛЯТ има право да развали договора, в случаи на системна (два пъти в рамките на един месец) невъзможност за доставка на електрическа енергия по вина на ИЗПЪЛНИТЕЛЯ или доставка на електрическа енергия, която не отговаря на договорените количествени параметри съгласно дневните почасови графици. В този случай, ИЗПЪЛНИТЕЛЯТ дължи неустойка в размер на месечната консумация на електрическа енергия от всички обекти на ВЪЗЛОЖИТЕЛЯ, като за база се взима консумацията през последния календарен месец, предхождащ този, в който е изпратено уведомлението за разваляне на договора.

(2) Страните се задължават да уредят всички финансови задължения възникнали преди  прекратяване на договора.
VІІІ. УСЛОВИЯ ЗА ИЗМЕНЕНИЕ НА ДОГОВОРА
Чл. 32. Изменение на сключения договор за обществена поръчка се допуска при условията на чл. 116, ал. 1, т. 1 от ЗОП, в следните случаи:

(1)  В случай на необходимост, в рамките на срока на действие на договора (24 месеца), ВЪЗЛОЖИТЕЛЯТ си запазва правото на промяна в броя на обектите за доставка на електрическа енергия ниско/средно напрежение, според възникналата необходимост и съобразно одобрените от КЕВР „Общи условия на договорите за продажба на електрическа енергия“, за които ще заплаща консумираната електроенергия по договорената с ИЗПЪЛНИТЕЛЯ цена.

(2)  В случай, че към датата на изтичане на срока на договора не е проведена обществена поръчка (или все още се провежда) за избор на изпълнител, с който да се сключи нов договор със същия предмет по реда на ЗОП и в случай, че общата прогнозна стойност не е изчерпана, договорът продължава своето действие до сключването на нов договор, но не повече от 6 месеца.
ІХ. ДОПЪЛНИТЕЛНИ РАЗПОРЕДБИ
Чл. 33. Страните по настоящия Договор следва да отправят всички уведомления и съобщения помежду си само в писмена форма – по пощата, електронен адрес или факс. 

(1) Данните за кореспонденция между страните са както следва:

1. За ВЪЗЛОЖИТЕЛЯ:
Адрес за кореспонденция: ……………………
Тел.: ……………..
Факс: ……………
e-mail: …………………
Лице за контакт: …………………
2. За ИЗПЪЛНИТЕЛЯ:
Адрес за кореспонденция: …………………………….
Тел.: ………………………….
Факс: ……………………………
e-mail: ………………………
Лице за контакт: ……………………..
 (2) При промяна на данните, посочени  в предходната точка всяка от страните е длъжна да уведоми другата в тридневен срок от настъпване на промяната; 

(3) За дата на съобщението се счита: 

-  при лично предаване на съобщението – датата на предаването; 

- при изпращане с препоръчано писмо или куриерска служба – датата на доставка, отбелязана върху известието за доставка или на куриерската разписка; 

- при изпращане чрез факс – датата на получено автоматично генерирано съобщение, потвърждаващо изпращането. 

Чл. 34. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат разрешавани чрез преговори, а в случай на несъгласие – спорът се отнася за решаване пред компетентния български съд. 
Чл. 35. За неуредените с Договора въпроси във връзка с изпълнението и прекратяването му се прилага Закона за обществени поръчки, Търговския закон, Закона за задълженията и договорите и други действащи нормативни актове в страната.

Чл. 36. Нищожността на някоя клауза от настоящия договор, която бъде обявена за противоречаща на приложимия закон, няма да направи невалидни останалите клаузи или договора като цяло.

Чл. 37. Всички срокове по този договор, посочени в дни, следва да се разбират в календарни дни, освен ако изрично не е посочено друго. 

Чл. 38. В случай, че ИЗПЪЛНИТЕЛЯТ няма да ползва подизпълнител/и, клаузите от настоящия договор, касаещи отношенията с подизпълнителя/ите и/или по повод на подизпълнителя/ите, ще бъдат неприложими.
Чл. 39. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.
В настоящия договор са използвани някои съкращения, както следва: 

· Закон за енергетиката /ЗЕ/; 

· „Оператор на електропреносна мрежа" /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката; 

· Правила за търговия с електрическа енергия /ПТЕЕ/; 

· Правила за измерване на количеството електрическа енергия /ПИКЕЕ/.
Настоящият Договор се състави, подписа и подпечата в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал.
Неразделна част от договора са следните образци:

1. Техническо предложение за изпълнение на поръчката от офертата на ИЗПЪЛНИТЕЛЯ.
2. Ценово предложение от офертата на ИЗПЪЛНИТЕЛЯ;

3. Техническа спецификация.
ЗА ВЪЗЛОЖИТЕЛЯ: ………………..                        ЗА ИЗПЪЛНИТЕЛЯ: ……………

инж. ……………



                    /име и фамилия на представляващия/

Директор 

       

 /наименование на дружеството/

ГЛ.СЧЕТОВОДИТЕЛ:.....................

/име и фамилия/ 

Изготвил договора:……………….

/име и фамилия/ 
